Þjóðhátíðardagur Íslendinga, skrúðganga þjóbúningafólks í Hafnarfirði.
2025-06-17 10:00 - 17:00 UTC
Þjóðhátíðardagur Íslendinga, skrúðganga þjóbúningafólks í Hafnarfirði. Hildur íAnnríki sér um að setja upp skautfald Fjallkonunnar. Sýning Annríkis í Hafnarborg á þjóðbúningum á þjóðhátíðardaginn. Félagsmenn og aðrir Íslendingar hvattir til að klæðast þjóðbúningum á Þjóðhátíðardaginn.
Annríki verður með stórkostlega þjóðbúningasýningu klukkan 13:00-17:00 á jarðhæðinni í Hafnarborg að Strandgötu 34
Klukkan 15:00 er ljósmyndataka við litlu tjörnina við Hafnarborg og eru allir sem eru klæddir í þjóðbúning síns lands velkomnir.

Þjóðhátíðardagurinn í Glaumbæ
2025-06-17 10:00 - 18:00
Í tilefni af 17. júní verður hátíðarkaffihlaðborð í Áshúsi kl. 12-16 með ýmsum kræsingum.
Frír aðgangur er á safnsvæðið fyrir þau sem mæta í íslenskum þjóðbúning.
Minnum fólk á ársmiðana, en með þeim þarf aðeins að greiða aðgangseyrinn að safnsvæðinu í eitt skipti og gildir miðinn þá í heilt ár upp frá því og þá er hægt að koma eins oft og hugurinn girnist til að njóta góðgætisins í Áshúsinu og kíkja á sýningar safnsins.

Byggðasafn Skagfirðinga – Skagafjörður Heritage Museum

Íslenski kvennréttindadagurinn
2025-06-19 19:00 - 20:30
19. júní er íslenski kvennafrídagurinn
Kvenfélagasamband Íslands býður öllum konum til fagnaðar í Hljómskálagarðinum klukkan 19:00 undir slagorðinu Kvennavaka á Kvennaárinu 2025
Við í Þjóðbúningafélaginu viljum hvetja allar okkar félagskonur til að fjölmenna uppábúnar.

Jónsmessuhátíð sem Byggðasafn Árnesinga heldur á Eyrarbakka
2025-06-20 13:00 - 2025-06-21 17:00
Jónsmessuhátíð sem Byggðasafn Árnesinga heldur á Eyrarbakka klukkan 13-17.
Félagsmenn Þ.Í. sem mæta í þjóðbúningum fá frían aðgang.
21. júní Jónsmessan á Eyrarbakka
Mikið verður um að vera alla helgina og við hvetjum alla til að mæta.
Við í Þjóðbúningafélaginu erum sérstaklega boðin velkomin og allir sem mæta uppáklæddir fá frítt inn á öll 4 byggðasöfnin.
Dagskráin nær hámarki sínu á laugardeginum 21. júní og því hvetjum við alla til að mæta þann dag.
Það sem verður á dagskránni er m.a. Bollywood dans, Postularnir, opin hús víða um bæinn, skemmtilegt handverk og bílskúrssölur hér og þar… aðallega þar 🙂
Kl 19:30 verður samsöngur í Húsinu og þangað erum við sérstaklega velkomin.
Kl. 20:30 verður Jónsmessubrenna í fjörunni þar sem verður spila og sungið fram á nótt.
Deginum líkur með dansi balli á efstu hæðinni í Rauðahúsinu. Aldurstakmark 20 ár og hóflegur aðgangseyri.
Laugabúð verður opin frá kl. 11, en þangað er gaman að koma. Byggðasafnið opnar öll sín 4 hús kl. 10 og Rauða Húsið opnar fyrir matar- og kaffigesti kl. 12. á hádegi.

Þ.Í. - Ferðahöfn vesturfara - Eyrarbakka
2025-08-29 14:00 - 15:30
Ferðahöfn vesturfara – Eyrarbakka

Þjóðbúningafélagi Íslands er boðið að koma og gleðjast með Vestur- Íslendingum sem heimsækja Eyrarbakka 29. ágúst 2025.
Tilefnið er vígsla minningabekks um alla þá Sunnlendinga sem lögðu af stað Vestur um haf frá Íslandi í leit að nýju lífi á árum 1854 -1914. Mörg hundruð manns sigldu frá Eyrarbakkahöfn.
Það er átthagafélagið Icelandic Roots sem á veg og vanda að verkefninu ásamt Sveitarfélaginu Árborg í samstarfi við Byggðasafn Árnesinga.
Icelandic Roots er átthagafélag sem varðveitir ættartengsl, tungumál, og menningararf Íslendinga. Félagið rekur viðamikinn ættfræði gagnagrunn yfir Íslendinga búsettir um víða veröld.

14:00 Vígsla við Byggðasafn Árnesinga | Húsið á Eyrarbakka (ræðuhöld færast inn á Stað ef veður verður ekki gott.)
14:20 Kaffi og kleinur á Stað, Eyrarbakka | Kynning frá Icelandic Roots
15:00 Lokið

Þ.Í. Menningarhátíð á Selfossi.
2025-10-11 08:00 - 2025-10-12 17:00
Þ.Í. Menningarhátíð á Selfossi.
Byggðasafn Árnesninga Annríki

og 12. október heldur Þjóðbúningafélag Íslands hátíðina

Hátíðin verður 11. okt. í Grænumörk 5 Selfossi, gengið inn frá Austurvegi 51
Hátíðin er öllum opin og aðgangur ókeypis
13:00-17:00 Hátíðin hefst með sýningu á 50 endurgerðum íslenskum þjóðbúningum
Auk þess verður kynning á handverki og minjagripasala (ekki posi)

13:45 Helgi Hermannsson spilar nokkur lög á nikkuna sína
14:00 Eyrún Olsen Viðburðastjóri setur hátíðina Þjóðbúningar og skart
Margrét Skúladóttir Formaður Þjóðbúningafélags Íslands kynnir félagið
Viðburðarstjórn Þ.Í. kynnir Kyrtilverkefni Annríkis, www.kyrtill.is
“Gjöf kvenna á Íslandi til kvenna á Nýja Íslandi”
14:45 – 15:15 Kaffihlé
15:15 Hrefna Róbertsdóttir Sagnfr. & Þjóðskjalavörður fjallar um nýlega
uppgvötaðar frummyndir úr ferðabók Eggerts og Bjarna
Guðrún Hildur Rosenkjær klæðskeri og sagnfræðingur,
kynnir “tískusýningu fyrri alda” og segir frá þjóðbúningum
16:10 Hópmyndataka af öllum sem mæta á hátíðina í þjóðbúningum

Sunnudaginn 12. Okt heldur hátíðin Þjóðbúningar og skart
áfram í 3 húsum Byggðasafns Árnesinga á Eyrarbakka
Húsið opnar kl. 13:30 í Byggðasafni Árnesinga, Búðarstíg 22 Eyrarbakka
14:00 Eyrún Olsen viðburðarstjórnandi opnar hátíðina
Almar Grímsson lyfjafræðingur, fjallar um undarfarana sem fóru vestur um haf 1870
Að loknum fyrirlestri verður farið í skrúðgöngu með fornbílum í Sjóminjasafnið
Þar munu Lýður Pálsson safnstjóri og Ásmundur Kristjánsson gullsmiður fjalla um muni úr silfursjóði safnsins. Að því loknu verður gengið yfir í Húsið.
Þar tekur Linda Ásdísardóttir safnafræðingur á móti okkur með sýningunni Yfir beljandi fljót. Áður en hátíðinni líkur um kl. 16 er í boði myndataka við Húsið.
Öllum er boðið upp á kaffi & kleinur í Húsinu í boði Þjóðbúningafélagi Íslands.

Samvinnu- og styrktaraðilar hátíðarinnar eru;

Þ.Í. Fyrsti í aðventu. Þjóðbúningamessa Í Hafnarfjarðarkirkju.
2025-11-30 11:00 - 14:00
Þ.Í. Fyrsti í aðventu. Þjóðbúningamessa Í Hafnarfjarðarkirkju.
Að lokinni messu er útskrift nemenda Annríkis á haustönn.

Þ.Í. Félagsfundur, 17. janúar´26
2026-01-17 11:00 - 13:00
Félagsfundinn 17. janúar 2026.
Viðburða- og Ferðanefnd vill hefja nýtt ár með því að efla þátttöku félagsmanna í mótun félagsstarfsins.
Könnun var send út 30. des sl. og góð svör hafa borist. Laugardaginn 17. janúar verður félagsfundur kl. 11–13 í Annríki þar gefst kostur á að ræða og móta félagsstarfið fyrir árið 2026.
Hvetjum alla til að mæta og bjóðum nýja félaga velkomna.

Þ.Í. Þorrablót Hrafnistu í Hafnafirði.
2026-01-29 18:30 - 19:30
Kæru félagar í Þjóðbúningafélagi Íslands
Okkur hefur verið boðið að vera með tískusýningu á hinu glæsilega Þorrablóti á Hrafnistu í Hafnarfirði. Þorrablótið er fyrir bæði heimilsfólkið og nánustu aðstendur þeirra.
Við verðum með örstutta kynningu á félaginu, göngum um salinn og í lokin verður tónlistaratriði frá einum úr hópnum.
🗓 Dagsetning: Fimmtudagur 29. janúar
⏰ Tími: 18:30
📍 Staður: Hrafnista, Hraunvangur 7, Hafnarfjörður
(Yfirhafnir og eigur má geyma í herbergi dagvistunar – til hægri og svo fyrstu dyr til vinstri.)
Við í viðburðanefnd vonum að sem flestir geti mætt og tekið þátt í þessari skemmtilegu heimsókn.
Með kærri kveðju
Viðburðanefndin

Þ.Í. Afmæli Þjóðbúningafélagsins
2026-02-21 18:30 - 21:00
Kæru félagar í Þjóðbúningafélagi Íslands
Nú er komið að því að gleðjast saman, því félagið okkar fagnar 5 ára afmæli 🥳

Við ætlum að halda upp á þessi tímamót með afmælishátíð laugardagskvöldið 21. febrúar í Fjörukránni – í anda hins fornkveðna: „et, drekk og ver glaður”.
Við mætum í búning, skellum okkur í stemninguna upp úr kl. 18:30, syngjum og dönsum vikivaka langt fram á nótt. Kvöld verður fullt af gleði, hlátri og góðum félagsskap þegar við hittumst enn á ný!
Nauðsynlegt er að skrá sig í gleðina sem engin má missa af fyrir 16. febrúar.
Félagsmenn hafa fengið póst á netfangið sitt, til að skrá sig í gleðskapinn.

Hlökkum til að hitta ykkur … og ALLIR MEÐ.

Með kærri kveðju,
Viðburðanefndin

🚨 VIÐBURÐUR FELLDUR NIÐUR 🚨
2026-03-21 13:00 - 17:00
mars – Heimsókn til Birnu Huldar og í Duus Safnahús

🌿 Gleði á góðum degi suður með sjó 🌿
Laugardaginn 21. mars leggja félagsmenn af stað í skemmtilega ferð suður í Keflavík. Það væri sérstaklega gaman ef fólk hefur tök á að mæta í búningi eða þjóðlegum klæðnaði
Félagsmenn byrja á því að heimsækja Saumastofa Birnu Huldar, kjólameistara sem tekur vel á móti okkur og segjir okkur frá starfi sínu.
Að því loknu, eða um klukkan tvö e.hd. er stefnan tekin á Duus hús þar sem öllum, jafnt félagsmönnum sem og öðrum er boðið að skoða sýninguna um hina merku konu Ástu Kristínu Árnadóttur, oftast nefnd Ásta málari. Hún var brautryðjandi í íslenskri málaralist og fyrsta íslenska konan til að ljúka prófi í málaraiðn.
Að sýningu lokinni gefst gestum kostur á að líta við hjá Duus handverki við Hafnargötu, þar sem finna má fjölbreytt og fallegt handverk – meðal annars tengt þjóðbúningum.
Nánari upplýsingar hafa verið sendar til félagsmanna í tölvupósti.

Við hlökkum til að eiga góðan dag saman! 🌸

Birna Huld býður upp á almenna saumaþjónustu og við bendum á þessar upplýsingar: https://www.facebook.com/profile.php?id=100063770521445.

UPPFÆRT:

🚨 VIÐBURÐUR FELLDUR NIÐUR 🚨
Kæru félagar,
því miður þurfum við að tilkynna að viðburðurinn👉 Heimsókn til Birnu Huldar og í Duus Safnahússem átti að fara fram laugardaginn 21. mars kl. 13:00–17:00 hefur verið felldur niður vegna veðurs.
Við hlökkum til að skipuleggja þetta aftur við betri aðstæður og látum vita um nýja dagsetningu um leið og hún liggur fyrir.
Takk fyrir skilninginn 💛

Harmonikkuball í Miðgarði
2026-04-17 20:00 - 23:00
🎶 17. apríl – Harmonikkuball í Miðgarði 💃🕺
Núna verður hægt að sletta úr klaufunum og skella sér á fjörugt harmonikkuball sem þjóðbúningafélagið Pilsaþytur sendur fyrir í félagsheimilinu Miðgarði í Varmahlíð föstudaginn 17. Apríl frá kl 20:00 til 23:00. Hristum rykið af dansskónum og skellum okkur í skottis, vals og ræl og auðvitað verður dömufrí 💃 Það verður kennsla í boði fyrir þá sem vilja svo nú er bara að mæta og allir eru hjartanlega velkomnir.

Svarfdælskur mars, á Húsabakka í Svarfaðardal
2026-04-18 14:00 - 23:00
Þetta er dansiballið sem beðið er eftir allan veturinn. Svarfdælskur mars verður haldinn laugardagskvöldið 18. apríl á Rimum í Svarfaðardal frá kl. 20. Inga Magga leiðbeinir þeim sem ekki kunna sporin af sinni alkönnu snilld. Stulli og Tóti leika fyrir dansi og sjá til þess að dansskórnir fá enga hvíld. Sláðu til og taktu þátt í þessari einstöku dansskemmtun sem á sér langa hefð.

Þjóðbúningamessa Rangárþing Eystra
2026-04-19 10:00 - 14:00
Þjóðbúningamessa verður í Krosskirkju í Austur Landeyjum, sunnudaginn 19. apríl kl. 10:00. Prestur er Sr. Kristján Arason og organisti er Guðjón Halldór Óskarsson. Eftir messu mun kvenfélagið Freyja bjóða til kaffi og meðlæti í félagsheimilinu Gunnarshólma í Austur Landeyjum, gegn vægu gjaldi. Allir hjartanlega velkomnir, og hvetjum fólk sem á þjóðbúninga til að koma í þeim til messu.

Meðfylgjandi mynd er frá Jónu Sigþórsdóttur

Sumardagurinn fyrsti, Þjóðbúningamessa á Bíldudal
2026-04-23 14:00 - 17:00
Fögnum komu sumars í þjóðbúningamessu kl. 14:00 á sumardaginn fyrsta í fallegu kirkjunni á Bíldudal sem í ár fagnar 120 ára vígsluafmæli.
Prestur verður Sr. Bryndís Svavarsdóttir.
Að lokinni messu býður safnaðarnefndin til kaffisamsætis.

Brúðarbúningurinn
2026-05-09 14:00 - 17:00
Laugardagur 9. maí kl. 14:00
Þá opnar sýning á Viðeyjarbúningnum sem Guðrún Skúladóttir saumaði um 1800 en hann er varðveittur í safni Viktoríu og Alberts í London. Sýningin ber heitið „Með sögu í farangrinum – Brúðarbúningurinn” og stendur frá 9. maí 2026 til 9. maí 2027.
Þjóðminjasafn Íslands kynnir sýninguna „Með sögu í farangrinum – Brúðarbúningurinn” sem verður opnuð nú í maí og mun standa í eitt ár. Sýningin er hluti af dagskrá lista HönnunarMars sem fer fram dagana 6.-10. maí 2026.

Guðrún Skúladóttir og saga brúðarbúningsins
2026-05-10 14:00 - 17:00
Sunnudagur 10. maí kl. 14:00
Þá munu Harpa Þórsdóttir þjóðminjavörður og Guðrún Hildur Rosenkjær sem er sagnfræðingur og sérfræðingur í búningasaumi, ræða handverkið, söguna og rannsóknirnar á bak við brúðarbúninginn og störf Guðrúnar Skúladóttur, „Blómstranna móður”.
Við vonumst til að sem flestir geti lagt leið sína í þjóðminjasafnið bæði til að sjá þennan einstaka búning.

Þjóðlagahópur Tónlistarskóla Kópavogs mun halda þjóðlagaviðburð á Árbæjarsafni laugardaginn 23. maí kl. 14.00.
2026-05-23 14:00 - 17:00
Hópurinn sem er skipaður 10 nemendum Tónlistarskóla Kópavogs leikur íslenska þjóðlagadagskrá, með hljóðfæraleik og söng, þar sem áheyrendur kynnast því hvað mikil gleði getur fylgt flutningi þjóðlagatónlistar okkar, ólíkt því sem margir halda.
Hópurinn kemur fram í íslenskum þjóðbúningum.
Þjóðlagahópur Tónlistarskóla Kópavogs hefur æft íslenska þjóðlagatónlist saman um tveggja ára skeið. Hópurinn er nú að undirbúa ferð til Prag þar sem þau munu m.a. taka þátt í þjóðlagahátíð þar sem þau kynnast fjörinu sem fylgir tékkneskri þjóðlagatónlist og kynna okkar þjóðlagatónlist fyrir öðrum. Það er hópnum sönn ánægja að flytja tónlistina fyrir gesti Árbæjarsafns.

Þ.Í. Aðalfundur Þjóðbúningafélags Íslands
2026-05-28 18:00 - 20:00
Aðalfundinn fimmtudaginn 28. maí.
Aðalfundur er haldinn í Kænunni Óseyrarbraut 2, við smábátahöfnina í Hafnarfirði. kl.18.00-19.00 Í framhaldi af aðalfundi verður borinn fram matur.
Matseðillinn: er Jurtakryddað lambalæri með steiktu grænmeti, kartöflum og Madeira sósu, desert-
súkkulaðimús. Hægt er að bregðast við séróskum í mat. Veitingastaðurinn þarf að vita þátttökufjölda þremur dögum fyrir 28.05. Kænan er með tvo sali minni salurinn tekur 30 manns. Veitingastaðurinn er með hljóðkerfi og púlt. Kost. pr.mann er 6.200.- . Innifalið í verði er matur, salurleiga og þjónusta.

Vesturfararsetrið á Hofsósi 30 ára
2026-06-24 08:00 - 17:00
Vesturfararsetrið á Hofsósi var stofnað árið 1996 og fagnar því 30 ára starfsafmæli á þessu ári. Það var stofnað til heiðurs þeim Íslendingum sem fluttust til Norður-Ameríku á árunum 1850–1914. Markmið setursins er að varðveita og miðla sögu þeirra sem héldu af landi brott og efla tengsl milli afkomenda hérlendis og í Vesturheimi. Glæsilegar sýningar eru í þremur húsum setursins auk fjölbreyttrar þjónustu.

Jónsmessuhátíð á Eyrabakka
2026-06-27
Þann 27. júní verður Jónsmessuhátíð á Eyrarbakka með fjölbreyttum og skemmtilegum viðburðum.
Við viljum vekja sérstaka athygli á því að Byggðasafn Árnesinga býður Þjóðbúningafélag Íslands sérstaklega velkomið og gefst okkur þar einstakt tækifæri til að taka þátt í dagskrá safnsins. Nánari upplýsingar um viðburði verða kynntar þegar nær dregur.
Eitt er víst — þetta verður bæði fjörugur og eftirminnilegur dagur, enda eiga margir enn góðar minningar frá gleðinni og stemningunni í fyrra.

Þjóðlagahátíðin á Siglufirði
2026-07-01 08:00 - 2026-07-05 17:00

Burstafell, Vopnafirði
2026-07-09 08:00 - 2026-07-12 17:00

Glaumbær, dagur Mark Watson og íslenska fjárhundsins
2026-07-18 08:00 - 17:00

Miðaldardagar á Gásum við Eyjafjörð
2026-07-18 08:00 - 2026-07-19 17:00

Á góðri stund í Grundarfirði
2026-07-24 08:00 - 2026-07-26 17:00

Þ.Í. - Þjóðbúningahátíð á Ísafirði og Hrafnseyri
2026-08-14 08:00 - 2026-08-16 17:00
14.-16. ágúst – Þjóðbúningahátíð á Ísafirði og Hrafnseyri
Fram undan er hátíð sem er öllum opin og ætti enginn að láta fram hjá sér fara.
Helgina 14.–16. ágúst verður haldin tveggja daga þjóðbúningahátíð á Ísafirði og Hrafnseyri, í samstarfi við Þjóðbúningafélagið Auði í Vesturbyggð og Þjóðbúningafélag Vestfjarða. Aðrir samstarfsaðilar verða Annríki, þjóðbúningar og skart ásamt Þjóðbúningafélagi Íslands.
Hátíðin verður formlega sett í Edinborgarhúsinu á Ísafirði. Þar verður boðið upp á vönduð fræðsluerindi, sýning á þjóðbúningum ásamt handverki.
Auk þess verða til sölu fallegir minjagripir sem tengjast hátíðinni.
Dagskrá verður kynnt síðar, en við hvetjum alla til að taka helgina frá og fjölmenna vestur.

Hólahátíð
2026-08-16 08:00 - 17:00
Þjóðbúningamessa verður haldin í tengslum við Hólahátíð, sunnudaginn 16. ágúst. Þar mun samvera, hefðir og hátíðleiki mætast í fallegu umhverfi. Messan er kærkomið tækifæri til að heiðra íslenska menningararfleifð.
Allir eru hjartanlega velkomnir og þátttaka hvers og eins skapar hátíðina.

Þ.Í.- Haustferð um Suðurland
2026-09-12 08:00 - 17:00
Haustferð um Suðurland
Skemmtiferð um Suðurland fyrir félagsmenn. Nánar kynnt síðar.

Menningarvaka eldri borgara í Seljakirkju
2026-09-29 18:30 - 20:00
Menningarvaka eldri borgara í Seljakirkju
Félaginu er boðið að taka þátt í Menningarvöku eldri borgara í Seljakirkju, þriðjudaginn 29. september kl. 18:30. Þjóðbúningafélagið stefnir á að bjóða upp á fróðleik í bland við „tískusýningu“
Staðsetning: Hagaseli 40, Reykjavík
